**УПУТСТВО САРАДНИЦИМА ЗА ПРЕДАЈУ РУКОПИСА**

**ЗА ВРАЊСКИ ГЛАСНИК XXXV**

Приложени радови за објављивање у стручном часопису Врањски гласник не смеју да буду објављивани или послaти за објављивање у друге часописе.

Обим рада не треба да прелази један ауторски табак, односно 16 страна по 1800 словних карактера са празнинама. Рад може да садржи прилоге у виду фотографија, карти, табела, графикона и сличног визуелног материјала.

Приложени рукописи треба да поседују следеће елементе:

• Насловна страна – име и презиме аутора, звање, званични назив и седиште институције уколико је аутор запослен, и-мејл адреса

• Наслов рада

• Апстракт – до 200 речи, у виду кратког информативног приказа садржаја рада

• Кључне речи – до 5 појмова, излажу се азбучним редом

• Главни текст – може бити подељен у више поглавља или садржати поднаслове, без нумерисања, који се наводе у формату MS Word документа са коришћеним ћириличним писмом, у фонту Times New Roman, величине слова 12, курзивом, болдовано

• Резиме рада на енглеском језику. Аутор је дужан да преведе свој резиме на енглески језик.

• Списак библиографије на крају рада.

Форматирање рукописа:

• Основни текст рада треба да буде куцан у формату МS Word документа са коришћеним ћириличним писмом, у фонту Times New Roman, величина слова 12, са обостраним поравнањем (justifiеd) и проредом (line spacing) 1.

• Име и презиме аутора, звање, назив и седиште институције уколико је аутор запослен, и-мејл адреса наводе се у горњем левом углу у фонту Times New Roman 12 pt. Име аутора болдовано, без прореда. Место запослења и и-мејл адреса испод имена и презимена аутора, обичним словима.

• Наслов рада наводи се у фонту Times New Roman 14 pt, великим словима, болдовано, на средини стране, проред 1,5. Испод наслова остаје једна слободна линија (14 pt).

• Апстракт рада наводи се у следећем фонту Times New Roman 12 pt, без прореда. Кључне речи наводе се у фонту Times New Roman 12 pt, обичним словима. Између апстракта и главног текста рада остају три слободне линије (3x12 pt).

• Главни текст рада наводи се у фонту Times New Roman 12 pt, обичним словима, са опцијом justify и проредом 1,5. Уколико приложени рад има наслове и поднаслове они се наводе у фонту Times New Roman 12 pt, курзивом, болдовано, са проредом 1, без нумерисања истих.

• Резиме рада треба да буде у фонту Times New Roman 12 pt, наслов резимеа великим словима, болдовано. Између наслова рада у резимеу и текста резимеа треба да буду три слободне линије (3x12 pt), са текстом Summary: у другој слободној линији. Текст резимеа наводе се у фонту Times New Roman 10 pt, обичним словима, са опцијом justify, без прореда.

Начин цитирања и навођење библиографије у радовима:

Библиографски подаци у фуснотама/напоменама треба да садрже:

• Почетно слово имена и презиме аутора – курент ( обична слова )

• наслов дела: књиге или чланка – курзив

Исто: курзив ( *Исто.*)

н.д. (наведено дело ):курзив (*нав.дело*,)

• назив часописа или зборника у коме је чланак објављен са подацима: број часописа, година издања, за зборник име уређивача

• место издања, издавач, година издања/или датум приступа сајту и његова адреса/

• број стране са које је преузет цитат.

Пример:

1. Посебна издања: Р.Љушић, Српска државност 19. века, Београд, 2008, 62-66.

2. Радови у часописима: С. Рајић, Из оставштине краља Александра Обреновића, Мешовита грађа 31 (2010), 309-323.

3. Чланак у зборнику радова: Р. Љушић, Досељавања, исељавања и губици становништва у нововековној Србији (1804-1918), Сеобе српског народа од 14. до 20. века. Зборник радова посвећен тристагодишњици велике сеобе Срба, Београд, 1990, 78.

4. Објављени извори: М. Пироћанац, Белешке, приредила С. Рајић, Београд, 2004, 464.

5. Цитирање са World Wide Weba:

Dobrivoje Ger Popović, hpp://www.aleksandrovac.co.rs/

6. Цитирање са интернета:

hpp://www.aleksandrovac.co.rs/oisdsdsd/sd ( приступљено: 2.08.2021.)

Библиографски подаци у Списку литературе на крају рада треба да садрже:

• презиме, име аутора

• наслов књиге или чланка

• назив часописа или зборника у коме је зборник објављен и податке о њему (број часописа, годину издања, за зборник име уредника, број страна на којима се налази чланак у часопису/зборнику)

• место издања (издавач), година издања/или датум приступа сајту и његова адреса/

Библиографски подаци у литератури на крају рада одвајају се тачкама и наводе се азбучним редом, уколико има страних аутора абецедним.